Aalborg Stiftstidende, 1836-05-17
Blandede Efterretninger. Bulver fortæller, at da Hertugen af Wellington engang red et Barn over, kom alle Whigbladen i Bevægelse. De udpyntede Tildragelsen tilbørligt og satte den i et saarig tigt Lys, at man i den maatte finde et klart Beviis for den Ringeagt, Hans Herlighed, som alle Torver, havde for Menneskeliv. Det var nu ikke en tilfældig Omstændighed, men en politisk Tildragelse, der maatte lægges Vægt paa og hvoraf man kunde gjøre sig et Begreb om Torvernes Skjændighed. Midt under denne Strid, som var vakt ved Whigbladenes Beskyldninger og vedligeholdt ved Torybladenes Forsvar, erfarede man imidlertid, at Drengen dog ikke var bleven redet over af Hertugen, men af Lord Palmerston, Whigministeren, og nu fik Striden en ganske modsat Caracteer. Disse smukke Maneuvrer vare en Følge af, at Bladen ikke gjøre: Retskaffenhed imod Enhver, til deres Valgsprog, men have en Farvell, det vil sige, gjøre sig det til Pligt at finde lutter Retfærdighed, borgerlig Dyd og Dygtighed hos alle, der hører til deres Partii, men derimod Hykleri, Egennytte, Falskhed, Dumhed, - kort sagt, alt Slet og Foragteligt, hos alle, der hører til det modsatte Partii, og dertil hører Enhver, som ikke hører til dem. Det almindeligste Tilfælde, den ædleste Virksomhed, alt fordreies eller gives Betydning af de, farvede, Blade, blot for at de kunne komme deres Modstandere til livs. Dette finder den fuldkomneste Anvendelse paa Kjøbenhavnspostens Angreb paa Generalkrigscommissair Abrahamson. Det er ikke nok, at Alt, hvad denne Mand har virket, er blevet Gienstand for dens Dadel, men den har endogsaa gjort ham Andres Handlinger til Brøde, og, medens den ikke blot ubetinget har fæstet Lid til Erklæringer, som gjøres af Personer, der høre til dens Parti, men end- ogsaa, for deres Erklæringer ere givne, har følt sig opfordret til at bestride Rygter om dem, yttrer den ikke alene Tvivl om de af Hr. v. Abrahamson givne Erklæringers Rigtighed, men tillader sig endogsaa, at for udskikke dem, der ere den tilsendte, som Gjendrivelse af beskyldninger, den har optaget, bemærkninger, der have til Hensigt at indtage Læserne imod Gjendrivelsen, før de have læst dem, ja den stikler endogsaa paa hans personlige Høflighed, Denne Journalistiske Kampmaade, der endogsaa langt overgaaer den, der finder Sted i udenlandske, farvede Blade, hvor man dog først gjendriver Erklæringer efter at de ere meddeelte, har imidlertid hos alle Retsindige gjort en Virkning, der er den tilsigtede aldeles modsat. Langtfra at forøge Antallet paa Hr. v. Abrahamsons Fjender, har den gjort flere af dem til hans Sags Venner og vakt et almindeligt Ønske om, at han snart, ved de lovede factiske Oplysninger, vilde vise Publicum, hvor grundløse og foragtelige de Angreb, der ere gjorte paa ham, have været. Det glæder os derfor at kunne meddele, at disse Oplysninger og faa Dage ville udkomme i Forening med hans og afdøde Biskop Mønsters, af derr. Etatsraad Viborg, Etatsraad Adler og Oberstlieutenant v. Quaade reviderede, Regnskab for Bogen om den indbyrdes Underviisning, og at han deri ogsaa skal have hævet enhver Tvivl om, at han har havt nogen Deel i Balbis bekjendte urigtige Opgivelse af hans Virksomhed og Titler i det geographiske Værk. (Dagen.) Endeligen er første Bind af Militairt Repertorium, udgivet af Hr. Major I. A. Fibiger, blevet sluttet med det 3die Hæfte, som ledsages af nogle Ord fra Udgiveren: Til Repertoriets Læsere, hvori Udgiveren anmoder om velvillig Overbærelse med Hensyn til den imod hans Ønske og Lofte indtrufne Forsinkelse ved Udgivelsen af Repertoriets første Bind, samt anmelder, at han fra nu af, formedelst en ny Embedstilling fjern fra Hovedstaden, ophører at være dette Tidsskrifts Redacteur og Udgiver. Med Hensyn til, at et saadant "Repertorium, vel især, for at være noget mere end en Samling af blot oversatte Meddelelser og forgangne militaire Tildragelser, skal indeholde fortløbende Beretninger og Oplysninger angaaende Danmarks og Udlandets militaire Stilling og Skrifter, der kunne give det Krav paa Navn af et videnskabeligt Skrift, og da Værket nyder en Understøttelse, som baade sikkrer Udgiveren for Tab og gjør ham det til Pligt, efter bedste Evne, at opfylde sit Løfte, kan der vel være saa skjellig Grund til at fore Anke over en Forsinkelse, der neppe kan hidrøre fra nogen anden end Udgiveren selv, at han virkelig har havt Aarsag til at udbede sig Overbærelse. Redactionen er imidlertid nu overtaget af Dhrr. Capitainer Blom, Fibiger, Olsen, Baggesen og Ens. Bruun, og disse Mænds bekjendte Kundskaber og Virksomhed lade haabe, at dette Tidsskrift, der syntes at være død i Fødselen, nu igjen vil faae Liv og blive et sandt videnskabeligt Militair=Skrift, der maaske endogsaa turde vinde en saadan Jnteresse, at Udgiverne kunde finde sig foranledigede til at udgive flere end de bestemte 4 Hæfter og Aaret, saameliget mere da Prisen, i Forhold til Skriftets videnskabelige Natur, er yderst billig (32 s. for hvert Hæfte, 8 Ark stort, paa Median Trykpapiir), og den danske Literatur er saare fattig paa gode Skrifter i dette Fag, hvorfor en Forøgelse af Redactionens Virksomhed sikkert vil møde megen Deeltagelse. Subscription modtages hos Hr. Capit. Baggesen, Toldbodgaden Nr. 44, og i den Reizelske Boghandel.